ବୈପାରିଗୁଡା(ବିକ୍ରାନ୍ତ କୁମାର ବେବର୍ତ୍ତା):କୋରାପୁଟ ଜିଲ୍ଲା ବୈପାରିଗୁଡା ବ୍ଲକ ଅନ୍ତର୍ଗତ ଦଣ୍ଡାବାଡି ଗ୍ରାମପଂଚାୟତର ବାଘବେଡା ଜଙ୍ଗଲ ଗ୍ରାମକୁ ରାଜସ୍ୱଗ୍ରାମ ଭାବରେ ପରିବର୍ତ୍ତନ କରିବା ନେଇ ସରକାରୀ କର୍ମଚାରୀ ଓ ଗ୍ରାମବାସୀଙ୍କ ମଧ୍ୟରେ ଏକ ସତନ୍ତ୍ର ପଲ୍ଲୀସଭା ବୈଠକ ଅନୁଷ୍ଟିତ ହୋଇଯାଇଛି । ଦଣ୍ଡାବାଡି ସରପଂଚଙ୍କ ଅଧ୍ୟକ୍ଷତାରେ ଅନୁଷ୍ଟିତ ସତନ୍ତ୍ର ପଲ୍ଲୀସଭା ବୈଠକରେ ଜୟପୁର ଉପଜିଲ୍ଲାପାଳ ଦେବବର ପ୍ରଧାନ, ବୈପାରିଗୁଡା ତହସିଲଦାର କୈଳାସ ଚନ୍ଦ୍ର ତ୍ରିପାଠୀ, ପ୍ରକଳ୍ପ ପ୍ରଶାସକଙ୍କ ପ୍ରତିନିଥି ସ୍କୃତିଧାରା ପ୍ରଧାନ, ଅତିରିକ୍ତ ସମାଜ ମଙ୍ଗଳ ଅଧିକାରୀ ପ୍ରଭୁଲ କୁମାର ଭୁଜବଳଙ୍କ ସହ ବହୁ ଅଧିକାରୀ ମାନେ ଉପସ୍ଥିତ ରହିଥିଲେ । ଏହି ବାଘବେଡା ଗ୍ରାମ ମଧ୍ୟରେ ଆଜିକୁ ଦୀର୍ଘ ବର୍ଷ ଧରି ୨୪ ଆଦିବାସୀ ଭୂମିଆ ପରିବାର ସଦସ୍ୟ ବସବାସ କରୁଥିବା ବେଳେ ସେମାନଙ୍କୁ ଏପର୍ଯ୍ୟନ୍ତ କୌଣସି ପ୍ରକାର ସରକାରୀ ସହାୟତା ପାଇବାରୁ ବଂଚିତ ହେଉଛନ୍ତି । ତେଣୁ ଏହି ଗ୍ରାମରେ ସତନ୍ତ୍ର ପଲ୍ଲୀସଭା ଆୟୋଜନ କରି ବାଘବେଡା ଗ୍ରାମକୁ ରାଜସ୍ୱଗ୍ରାମ ଭାବରେ ଘୋଷଣା କଲେ ଗ୍ରାମବାସୀ ମାନେ ସରକାରୀ ସୁବିଧା ପାଇପାରିବେ ବୋଲି ବୈଠକରେ ଆଲୋଚନା ହୋଇଥିବାର କୁହାଯାଉଛି । ଗ୍ରାମର ପ୍ରତ୍ୟେକ ପରିବାର ସଦସ୍ୟଙ୍କୁ ଜଙ୍ଗଲ ଜମି ପଟ୍ଟା ପ୍ରଦାନ କରାଯିବା ସହିତ ବିଭିନ୍ନ ପ୍ରକାର ଯୋଜନା ସେଠାରେ କାର୍ଯ୍ୟକାରୀ କରିବା ନେଇ ଏହି ସତନ୍ତ୍ର ପଲ୍ଲୀସଭାରେ ସ୍ଥିର ହୋଇଥିବା ଜଣାପଡିଛି ।
Welcome to the interview times, the most popular news portal of odisha and to inspiring the young at heart. portal of odisha and to inspiring the young at heart.Welcome to the interview times, the most popular news portal of odisha and to inspiring the young at heart. portal of odisha and to inspiring the young at heart.
